Han ble cand. real. ved Universitetet i Oslo i 1942 og Dr. philos. samme sted i 1949. Han var først ansatt som vitenskapelig assistent på Mineralogisk Museum på Tøyen i Oslo. Han var et år gjesteprofessor ved University of Illinois før han ble ansatt som statsgeolog ved Norges geologiske undersøkelse i Oslo i 1952. I 1959 ble han utnevnt til professor i geologi ved Geologisk institutt, Norges tekniske høgskole.